NaiveNeuron/SloPal huggingface dataset:
Poliačik, Martin, poslanec NR SR (2010-10-15):
Ďakujem, pán predsedajúci. Ja by som sa rád vyjadril v podstate iba k dvom bodom, širšie možno potom, ak to prejde v druhom čítaní, ale chcem oceniť na tomto návrhu zákona dva základné body. Prvý prispieva k riešeniu jednej z najpálčivejších otázok, ktorú vlastne na Slovensku máme, a to je vzdelávanie sociálne znevýhodnených skupín a týka sa hlavne vzdelávania detí zo sociálne vylúčených osád na východe Slovenska. Tým, že v tomto zákone sa kladie dôraz na navyšovanie počtov asistentov v školách a že sa v tomto zákone kladie dôraz na to, aby posledný ročník pred nástupom na základnú školu bol pre tieto deti povinný, nastupuje trend, ktorý sme sľúbili svojim voličom už pred voľbami, a to je, že vzdelávanie detí zo sociálne znevýhodneného prostredia bude jednou so základných priorít tejto vlády. Druhý bod, ku ktorému by som sa rád vyjadril, sú práve zmeny, ktoré sa týkajú prerozdeľovania daní na úrovni samosprávy. Nariadenie vlády, ktoré bolo prijaté krátko pred voľbami, nám spôsobilo situáciu, že mnoho z centier voľného času by zásadne podľa nových pravidiel dostávalo menej ako 75 % svojich príjmov, ktoré mali dovtedy a už dovtedy v podstate žili na existenciálnej hrane. To znamená, v momente, ako by dostali menej ako 75 % svojich dovtedajších príjmov, by museli zaniknúť. Preto považujem za rozumné v zákone túto otázku riešiť. Ja s vami súhlasím, pán kolega, že narábanie s originálnymi kompetenciami je vždy citlivá záležitosť. Ale treba sa na to pozrieť podľa mňa, kto je koncovou cieľovou skupinou tejto zákonnej normy. A že či máme hľadieť viacej na záujmy ZMOS-u alebo či máme hľadieť viacej na záujmy detí a pedagogických pracovníkov, ktorí sa v tých centrách voľného času venujú práci. A ja si myslím, že základnou cieľovou skupinou je práve tá druhá. A ak je to tak, potom treba ochrániť doterajšie aktivity, ktoré vykazovali nejakú činnosť. A čo je určite potrebné urobiť, je nejakým spôsobom riešiť tie podvodnícke praktiky, ktorých sme boli svedkami v posledných rokoch, že sme mali všetkých hokejistov zrazu zapísaných v Skalici. Súhlasím s tým, že je potrebné vytvoriť nejaké páky, aby tieto podvody nepokračovali. A myslím si, že to nariadenie vlády vylialo dieťa aj s vodou z vaničky von. Zároveň si myslím, že je potrebné aj formou zákona ošetriť, aby nám 2 000 pedagogických pracovníkov v centrách voľného času a na základných umeleckých školách neprišlo o prácu. Ďakujem veľmi pekne.
K. Tóthová, poslankyňa: (2002-03-14):
Minister je totiž povinný pred uplynutím 4 rokov buď dať návrh na vymenovanie sudcu doživotne, alebo proste dať návrh na nevymenovanie, teda nepodať tento návrh. Pokiaľ nepodáte takýto návrh, keď necháte neriešených 163 sudcov, myslím, je to, tak vážne zasahujete do chodu nezávislého súdnictva. A práve robíte turbulenciu v probléme, ktorý je v Slovenskej republike, že je vlastne nevymožiteľnosť práva, zdĺhavosť konania, pretože vy tieto negatívne javy týmto podporujete. Ďalej, pán minister, a zároveň aj, pán spravodajca, som veľmi podivená, že vôbec sa tu o tomto návrhu rokuje a že aj spravodajca neupozornil na § 96 ods. 3 rokovacieho poriadku Slovenskej národnej rady, kde sa v odseku 3 hovorí: „Ak Národná rada návrh zákona neschválila, nový návrh zákona“, to je tento prípad, „v tej istej veci“, to je tento prípad, „možno podať najneskôr o 6 mesiacov odo dňa neschválenia návrhu zákona.“
Šuca, Peter, poslanec NR SR (2016-09-22):
Ďakujem pekne za slovo, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Skončil som, otvorte, prosím, hlasovanie.
Blanár, Juraj, podpredseda NR SR (2021-11-03):
Pán spravodajca Karahuta, môžete reagovať na faktické poznámky. Nech sa páči, môžete.
Kamenický, Ladislav, minister financií SR (2023-12-13):
Ďakujem pekne. Systém mi neumožňuje tie dve minúty, tak treba to asi upraviť, no už to tu máme viackrát. Chcel by som zareagovať, ja plne súhlasím, áno, bolo tu veľa hovorené, že málo peňazí v zdravotníctve, teraz hovoríte, že, áno, navyšujeme výdavky do zdravotníctva. Ja súhlasím s tým, že netreba hovoriť len o tom, že je podfinancované, že treba efektívnejšie využívať tie zdroje, absolútne súhlasím. Sú tam, my, samozrejme, ja, neni to moja parketa, myslím, že je na to, na to je iný minister ako minister financií, ale súhlasím s tým, že tu nemôže byť systém, že to, čo sa oplatí robiť niekomu súkromne, si urobí súkromne, to, čo sa mu neoplatí, hodí na nemocnicu a v nemocnici sa potom generujú tie dlhy, o ktorých sa tu stále bavíme. Už bývalá vláda hovorila o tom, ako, ako poďme, poďme nejakým spôsobom oddlžovať nemocnice, oddlžili ste ich a takisto a to už je dlhodobý problém, nehovorím, že to je len za posledných tri a pol roka. Nemocnice stále pýtajú peniaze. Je treba urobiť efektívnejší systém tak, aby tie peniaze, ktoré sú vo verejnom zdravotníctve, sa efektívne využívali. Je to, samozrejme, úloha vlády. Určite sa s tým budeme zaoberať a hovorím jedno, že zdravotníctvo je vo veľmi zlom stave a treba urobiť kroky, ktoré zefektívnia celkové fungovanie zdravotníctva na Slovensku.
Hrnčiar, Andrej, podpredseda NR SR (2016-05-19):
Takže, vážený pán poslanec, je 19.00 hodín, neviem, že či... (Prerušenie vystúpenia predsedajúcim.)
Kuffa, Filip, poslanec NR SR (2020-09-23):
Áno, nedávno tu bol aj váš návrh zákona, ktorý sme my podporili tiež, a ďakujem za podporu.
Bugár, Béla, podpredseda NR SR (2019-12-03):
Ďalej v rozprave vystúpi pani poslankyňa Cigániková.
Fecko, Martin, poslanec NR SR (2015-06-23):
Ďakujem pekne. Ja tiež by som zareagoval na teba, pán kolega, v tom kontexte ako pán Blaha momentálne hovoril, že viac-menej my riešime už iba dôsledky. Ale je príčina, kde to vlastne bolo. A preto som rád, že v našom vyhlásení, ktoré máme teraz ako návrh tohto vyhlásenia, v bode I vyzývame „inštitúcie Európskej únie na komplexné, systémové a udržateľné riešenie“ a medzi tým je „vrátane odstraňovania chudoby“. Vrátane odstraňovania chudoby, to znamená, aby sa tam v plnom kontexte uvedomili, že kto tú chudobu vlastne spôsobil. Koľko stáročí žili na týchto, by som povedal, okupácii kontinentov celých a teraz nehovoríme o Indii a o ďalších, ktoré okupovali, a prakticky celé generácie z toho žili. Slováci, som veľmi rád, že pri tom sme neboli a neboli sme ani, sme krajinou, ktorá nevyvolala vojnu. My sme nešli do nejakých útokov výbojných a som hrdý na to, že v takomto národe žijem. Spomínal si, že, áno, že každý by mal chcieť dobro tomu druhému. Tí, čo sú veriaci, a to je jedno, či sú to moslimovia, alebo kresťania, alebo iní, že kto vie robiť dobre, a nerobí, hriech má. A myslím si, že každý človek má to dobro v sebe, len niekedy je prehlušené tým mamonárskym spôsobom žitia, bytia a pozemských statkov. Takže myslím si, že to je jedno, v akých sa budeme vierach pohybovať, toto by malo byť na každého ten správny meter, že ak vieš robiť dobro, a nerobíš, máš hriech. Ďakujem pekne.
Kollár, Boris, predseda NR SR (2020-04-23):
Prepáčte, pán kolega, môžem vás pekne poprosiť, kolegovia ostatní majú problém s tou rúškou a nakoľko máme tu predpisy kvôli COVID-u chcem vás poprosiť, aby ste si ju dali tak, ako treba, ďakujem.
Pellegrini, Peter, predseda NR SR (2015-09-29):
Prezentujme sa a hlasujme o návrhu tohto uznesenia. (Hlasovanie.) Prítomných 131 poslancov, za hlasovalo 128 poslancov, zdržali sa 3. Konštatujem, že Národná rada schválila navrhované uznesenie. Pán poslanec Jasaň teraz uvedie v prvom čítaní hlasovanie o návrhu poslankýň Národnej rady Slovenskej republiky Viery Šedivcovej, Viery Tomanovej, Svetlany Pavlovičovej, Márie Janíkovej a Evy Hufkovej na vydanie zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 445/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 1634, bod 98 schváleného programu). Nech sa páči.
Gašpar, Tibor, podpredseda NR SR (2024-10-23):
Ďakujem, pán poslanec. Pýtam sa, či sa chce niekto prihlásiť do rozpravy ústne. Jeden pán poslanec. Končím možnosť prihlásiť sa do rozpravy. Pán poslanec Viskupič, máte slovo.
V. Jasaň, poslanec: (2006-12-07):
Viete, ja pochádzam, vyrastal som a chodil do školy na zmiešanom území na východnom Slovensku, kde sa ľuďom žilo ťažko a žije ťažko. Ja verím, že aj vďaka tomuto rozpočtu a hlavne programovému vyhláseniu tejto vlády tí ľudia pocítia, že v peňaženke budú mať viac a že sa im bude v ďalšom období žiť lepšie. A ešte dve poznámky. Veľmi radi a často hovoríte o našom smeráckom volebnom programe. Nemusíte sa oň tak obávať, verte, že my vieme, ako ho splniť, a že ho aj splníme. A posledná poznámka. Ten citát, ktorý ste povedali na záver, je naozaj veľmi pekný a skoro ma dojal. Problém je však v tom, že ste mali dosť času na to, aby ste aj podľa jeho obsahu v minulom období konali. Ďakujem pekne.
P. Hrušovský, predseda NR SR: (2005-02-03):
Prosím teraz pani poslankyňu Ľubicu Navrátilovú, ktorú poveril výbor pre sociálne veci a bývanie, aby uviedla hlasovanie k prerokúvanému vládnemu návrhu zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z. , ktorý prerokúvame ako tlač 1005. Nech sa páči, pani poslankyňa, máte slovo. Ľ. Navrátilová, poslankyňa: Pán predseda, ďakujem za slovo. Pán predseda, prosím, dajte hlasovať o tom, že sa Národná rada Slovenskej republiky uzniesla v zmysle rokovacieho poriadku prerokovať predložený vládny návrh zákona v druhom čítaní.
M. Vášáryová, poslankyňa: (2007-10-16):
Ak som si nepreštudovala dostatočne ten zákon, pýtam sa: Nie je agentúra eseročkou? Prosím, keby ste mi odpovedali na túto otázku. Nebude mať k dispozícii presne toľko údajov, ako som povedala? A to hovorím len o jednej veci, o ktorej som hovorila. Vyrieši tento zákon financovanie verejnoprávnej televízie s tým, že bude vyrábať programy, ktoré od nej mnoho ľudí očakáva? Bude financovať filmy, inscenácie a podobne? Prečo potom pán minister pripravuje koncept zmlúv so štátom, ak by toto vyriešilo financovanie verejnoprávnej televízie? Tomu naozaj nerozumiem.
Hort, Milan, podpredseda NR SR (2011-11-30):
Ďakujem pekne. Neevidujem faktické poznámky ani na vaše vystúpenie. Pretože ste boli posledný v rozprave, tak vyhlasujem rozpravu za skončenú. A pýtam sa pána ministra dopravy... Pán poslanec Přidal, poprosím o pozornosť. Pán minister skončil som rozpravu, je z vašej strany potreba reagovať na rozpravu? Nie. Pán štátny, pán spravodajca, tiež nie. Prerušujem rokovanie o tomto bode programu. A pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohodou o ukončení dohody o poskytovaní letových prevádzkových služieb a prevádzke zariadení organizáciou EUROCONTROL v stredoeurópskom oblastnom stredisku riadenia letových prevádzkových služieb v hornom vzdušnom priestore zo dňa 27. júna 1997 a zvláštnej dohody o uplatnení článku 6 dohody. Návrh je pod tlačou 555 a spoločná správa výborov má tlač 555a. Opäť poprosím, aby vládny návrh odôvodnil pán 1. podpredseda vlády Ján Figeľ. Nech sa páči. (Rokovanie o návrhu na vyslovenie súhlasu Národnej rady Slovenskej republiky s Dohodou o ukončení dohody o poskytovaní letových prevádzkových služieb a prevádzke zariadení organizáciou EUROCONTROL v stredoeurópskom oblastnom stredisku riadenia letových prevádzkových služieb v hornom vzdušnom priestore (CEATS) zo dňa 27. júna 1997 a zvláštnej dohody o uplatnení článku 6 dohody CEATS , tlač 555.)
Šeliga, Juraj, podpredseda NR SR (2020-06-03):
Dobre. Pán poslanec, uplynul vám čas. Pán poslanec Mizík, ako ďalší s faktickou poznámkou, nech sa páči.
P. Hrušovský, predseda NR SR: (2003-07-10):
Do rozpravy sa hlási pán poslanec Paška. To sú prihlášky ústne, pretože som nedostal žiadnu písomnú prihlášku. Končím možnosť ďalších ústnych prihlášok. Nech sa páči, pán poslanec Paška.
Bugár, Béla, podpredseda NR SR (2018-12-03):
Ďakujem. Pán spravodajca? Nie. Prerušujem rokovanie o tomto bode programu a prosím pána ministra Žigu, aby uviedol v druhom čítaní stanovisko a vládny návrh zákona, ktorým sa mení a dopĺňa zákon č. 321/2014 Z. z. o energetickej efektívnosti, tlač 1141, nech sa páči. (Rokovanie o vládnom návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony , 1141.)
Ďuriš Nicholsonová, Lucia, podpredsedníčka NR SR (2017-10-18):
Pán poslanec Sopko.
Sulík, Richard, predseda NR SR (2011-09-14):
Ďakujem. Poprosím spoločného spravodajcu, aby informoval Národnú radu o výsledku rokovania výborov.
Pčolinský, Peter, podpredseda NR SR (2022-11-30):
Ďakujem. Teraz vystúpi v rozprave pán poslanec Kamenický, nech sa páči. Pán kolega, rozprávajte, keď vám beží mikrofón, keď nebeží, tak už ste mimo.
Vaľová, Jana, poslankyňa NR SR (2017-04-06):
Ďakujem veľmi pekne. Ja budem v svojom, v svojom príhovore, ktorý som si pripravila, pripravovať presne to, pani kolegyňa Blahová, ako si jednoducho niečo vymyslíte, potom lynčujete ľudí a na vašich výmysloch, a na vašich facebookoch čo píšete. A presne sa vrátim k tomuto, čo ste čítala. Viete prečo? Lebo váš kolega Galko napísal o mne, že som zlodejka, lebo niečo som založila. Prešetroval to pán Lipšic a vaša prokuratúra za pani Radičovej. Áno, prešetrovali to za vašej vlády. Čiže vy spochybňujete Lipšica, spochybňujete prokuratúru za vlády pána Lipšica. Všetkých spochybňujete, lebo Galko povedal, že jeho nezaujíma (reakcia z pléna), nekričte po mne, že jeho nezaujíma, čo povedala prokuratúra. Čiže za vlády Ivety Radičovej ma vyšetrovali, pretože takto ste ma presne chceli obviniť ako pána ministra obviňujete, takte ste ma potrebovali lynčovať. Ale viete až kedy? Až keď som sa stala primátorkou, lebo to už bolo na vás veľa, že poslankyňa Národnej rady a primátorka, to už bolo na vaše politické spektrá veľa. Takýto úspech sa neodpúšťa a to vám poviem na rovinu. Tak ste začali po mne ísť a vaša prokuratúra, vaša polícia za pána Lipšica ma vyšetrovala a viete, čo napísali, že nič také sa nestalo, čo vy tu teraz čítate. Ja chápem, že pani Nicholsonová sa s Nicholsonom rozviedla, lebo údajne pil. Ona to rozprávala, že vybralo si to daň, že pán Nicholson pije. Tak on asi veľmi dobre vedel, čo píše. Tak viete, tiež myslím si, že sa zaujímal o tie látky a o rôzne iné veci, ale chcem povedať, áno, ale chcem povedať jednu, jednu vec. A potom váš pán kamarát Galko musel tento blog zo SME-čka zmazať, pretože prokuratúra tam napísala za vašej vlády, za pána Lipšica a za pani Radičovej, že nič také sa nestalo. A vy sa z toho smejete. Však jasne, vy napíšete blog a hocičo, že Vaľová vyskočila z okna, že ten sa opil, ten droguje, ten znásilňuje. A vám to stačí. A toto je vaša práca a o nej ešte budem hovoriť. Hanbite sa! Takto chcete likvidovať ľudí vy! Hanbite sa! Aj nevinné deti, o ktorých píšete. (Reakcie z pléna.)
Poliačik, Martin, poslanec NR SR (2013-09-24):
Vieš, Štefan, mňa vždycky pri tvojom prejave – a dnes obzvlášť – napadne to o zametaní si pred vlastným prahom. Ty sa rád chytáš slovíčok, rád ideš vysvetľovať, poučovať, niekedy až kázať a potom v jednej vete dokážeš celej jednej už i tak životom ťažko skúšanej skupine obyvateľstva zavesiť kameň na krk a hodiť ju do vody. Kým sa neospravedlníš za to, čo si tu povedal minulý týždeň, tak akékoľvek moralizovanie a akékoľvek kázanie z tvojej strany, obávam sa, už od dnes bude znieť len pokrytecky. Lebo nemôžme na jednej strane celú jednu veľkú skupinu obyvateľstva z ideologických dôvodov poslať na dno rieky s kameňom na krku a potom sa tváriť, že ideme obhajovať život. To jednoducho nesedí. Ďakujem.
Šeliga, Juraj, podpredseda NR SR (2020-10-13):
Prezentujme sa, prosím, a hlasujme. (Hlasovanie.) Prítomných, prítomných 114 poslancov, za 33, proti 79, zdržali sa 2, hlasovali všetci prítomní. Konštatujem, že sme tento pozmeňujúci procedurálny návrh neschválili. Budeme pokračovať teda ďalej, nech sa páči.
Figeľ, Ján, podpredseda NR SR (2013-03-12):
Ďakujem pekne. Ďalším prihláseným do rozpravy je pán poslanec Pavol Abrhan, nech sa páči.
Sulík, Richard, predseda NR SR (2011-02-09):
Prosím, hlasujte, teraz. (Hlasovanie.) Prítomných 148 poslancov, hlasovalo 79 za, 2 proti, 67 sa zdržalo. Národná rada schválila  návrh  novely  zákona  543/2007 Z. z. o pôsobnosti orgánov štátnej správy pri poskytovaní podpory v pôdohospodárstve. Pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 138/2010 o lesnom reprodukčnom materiáli, tlač 178. Dávam slovo spoločnému spravodajcovi, poslancovi Ľubošovi Martinákovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 138/2010 Z. z. o lesnom reprodukčnom materiáli , tlač 178.)
Paška, Pavol, predseda NR SR (2012-07-02):
Pán poslanec Vašečka, nech sa páči, s reakciou.
Laššáková, Jana, podpredsedníčka NR SR (2014-11-10):
Pani podpredsedníčka Jurinová, nech sa páči.
P. Paška, predseda NR SR: (2008-01-21):
Znovu opakujem. Dávam do pozornosti uznesenie ústavnoprávneho výboru z rokovania októbrovej schôdze, ktoré rozhodlo uznesením, že hlasovanie nie je možné žiadnym spôsobom prerušiť, nie je možné vstupovať do hlasovania, pán podpredseda, ani ministrom nie je možné otvárať rozpravu. Ja len na margo veci, pán podpredseda, to, čo ma rýchlo teraz alebo čo mi prišlo na um z procedúr, ktoré deformujete neustále, a flagrantným spôsobom, pripomínam aj novinárom, pretože určite jediným cieľom vášho vystúpenia, tak ako celú dnešnú noc, bude dokazovať, ako tu niekto manipuluje Národnú radu. Ak tu niekto manipuluje Národnú radu, tak ste to vy. Vykladáte si rokovací poriadok podľa svojho. Znovu opakujem, sme v prerušenom hlasovaní, v zmysle § 23 ods. 6 v zmysle zákona o rokovacom poriadku nie je možné hlasovanie prerušiť procedurálnym návrhom ani iným vystúpením. Na základe uznesenia ústavnoprávneho výboru nie je možné v hlasovaní prerušiť a otvoriť rozpravu, vstúpiť ani predsedom vlády, ani členmi vlády, ani predstaviteľmi vedenia parlamentu. Ale, pán podpredseda Hort, v záujme demokratickosti tohto parlamentu a mojej veľkorysosti, nech sa páči, máte slovo.
Laššáková, Jana, podpredsedníčka NR SR (2013-06-28):
Ďakujem pekne. Poprosím vás zaujať miesto určené pre navrhovateľov. A prosím spoločnú spravodajkyňu z výboru pre sociálne veci, poslankyňu Vieru Šedivcovú, aby podala správu o výsledku prerokovania návrhu vo výboroch. Nech sa páči, pani spravodajkyňa, máte slovo.
Hrnčiar, Andrej, podpredseda NR SR (2016-12-07):
Pán poslanec Laurenčík.
Abrhan, Pavol, poslanec NR SR (2014-11-09):
Pán predseda, ja som riadne predniesol návrh uznesenia, je pravda, že pani spravodajkyňa zaujala k tomuto stanovisko, a ja som predniesol námietku voči tomuto rozhodnutiu spravodajkyne.
Paška, Pavol, predseda NR SR (2014-10-21):
(Hlasovanie.) 135 prítomných, 23 za, 75 proti, 37 sa zdržalo. Návrh sme neschválili.
Jurinová, Erika, podpredsedníčka NR SR (2015-03-19):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto do rozpravy prihlásiť ústne. Do rozpravy sú prihlásení traja poslanci. Uzatváram možnosť prihlásiť sa do rozpravy. Dávam slovo pánovi predkladateľovi. Nech sa páči, pán poslanec Fecko.
R. Chmel, minister kultúry SR: (2003-09-17):
V pôsobnosti Ministerstva kultúry Slovenskej republiky sa zrušenie okresných úradov dotýka len jednej oblasti výkonu štátnej správy, a to registrácie periodickej tlače. Vzhľadom na viaceré zmeny v organizácii štátnej správy v posledných rokoch a zároveň v záujme racionalizácie procesu registrácie periodickej tlače navrhujeme v predloženom návrhu zákona celú registráciu sústrediť na Ministerstve kultúry Slovenskej republiky. Pri príprave návrhu novely zákona sme sa rozhodli vyriešiť i dva problémy, ktoré sme od prijatia poslednej úpravy o povinných výtlačkoch identifikovali. Tým prvým problémom je počet povinných výtlačkov, ktorý sme racionalizovali a uviedli do stavu zodpovedajúcemu štandardom v Európe. Pri schvaľovaní poslednej novely totiž inštitút povinného výtlačku mnohí pochopili ako nástroj na riešenie nedostatku prostriedkov knižníc na nákup nových kníh. Povinný výtlačok je ale nástrojom na zabezpečenie archivovania publikácií, tieto výtlačky sa nesmú požičiavať. Navyše, náklady súkromných vydavateľstiev na povinné výtlačky sa vyšplhali niekde až na 400 000 Sk ročne, čo je naozaj neúnosné. Nie je možné na tieto súkromné subjekty preniesť problém nedofinancovania knižníc. V súvislosti s obavami spojenými s vypustením viacerých knižníc zo zoznamu povinných výtlačkov by som vás chcel, vážené panie poslankyne, vážení páni poslanci, upozorniť, že Ministerstvo kultúry Slovenskej republiky pripravuje program na podporu nákupu kníh knižniciam. A verím, že ho pri schvaľovaní rozpočtu na rok 2004 v navrhnutej výške podporíte. Tým druhým problémom, ktorý som spomínal na začiatku, ktorý je predkladaným návrhom novely riešený, je zosúladenie zákona o periodickej tlači a ostatných hromadných informačných prostriedkoch v pojme „osobné údaje šéfredaktora“ so zákonom č. 428/2002 Z. z. o ochrane osobných údajov. Ďakujem, pán predsedajúci.
P. Hrušovský, predseda NR SR: (2004-12-02):
(Prestávka.) (Po prestávke.)
G. Gál, poslanec: (2009-04-23):
Boli sme vo vládnej koalícii a priznávam, že pri niektorých zákonoch sme k tomuto nešťastnému kroku pristúpili aj my. Ale keď už to začalo byť pravidlom, tak sme vedeli povedať zásadné nie. Keď bol prerokovaný zákon o Horskej službe, kde niektorí chceli prepašovať zákon ako časť novely zákona o cestnej premávke, tak sme povedali nie, a to neprešlo. Áno, kolovali tu vtipy, že policajt zastaví nejakého vodiča a bude ho pokutovať v mene zákona o Horskej službe. Bolo to tu. Ale vedeli sme povedať nie a vôbec sa už potom v tejto praxi nepokračovalo. Napriek tomu ten rokovák nebol prijatý, neprešiel kvôli niečomu inému, ale bola všeobecná zhoda, že tieto nepriame novely sú veľmi škodlivé pre právny poriadok. Bohužiaľ, v tomto volebnom období nová vládna koalícia si tieto nepriame novely veľmi obľúbila a obľubuje ich hlavne kvôli tomu, aby obišla medzirezortné konanie, obišla aj nejakú širšiu diskusiu o návrhoch, ktoré sa takto prepašovávali do nášho právneho poriadku. Ja som nesmierne šťastný, že aj pán prezident prišiel k tomu právnemu záveru, že tieto nepriame novely nie sú v súlade s našou ústavou, a to s článkom o právnej istote. Nesúhlasím s pánom spravodajcom, že táto novela by obmedzovala práva poslancov predkladať návrhy zákonov. Keď chcem dať nejaký návrh zákona, prosím pekne, tam je legislatívna iniciatíva, môžem podať návrh zákona. Prerokúva sa to v príslušných výboroch, vyjadrí sa k tomu vláda a presne v troch čítaniach to prejde, ako má byť. Keď mám nejakú novelu, ktorá sa týka toho zákona, ktorý sa prerokúva, mám nejaký doplňujúci a pozmeňujúci návrh, tak na to máme druhé čítanie. Na to máme výbory. Bol by som rád, kebyže  táto novela prejde, očistí sa tým právny poriadok a vrátime sa k tej praxi, ktorá tu bola zaužívaná, ako sa robia zákony. Máme tu aj na to príručku, tvorba, ale sú tu Legislatívne pravidlá tvorby zákonov. Ďakujem pekne za slovo, skončil som.
Laššáková, Jana, podpredsedníčka NR SR (2014-10-21):
Pán spravodajca? Nie. Prerušujem rokovanie o tomto bode programu, keďže je dvanásť hodín. Prerušujem rokovanie. Prajem vám všetkým dobrú chuť. A budeme pokračovať návrhom o 14.00 hodine, návrhom poslankyne Renáty Zmajkovičovej na vydanie zákona, ktorým sa mení a dopĺňa zákon 245/2008 Z. z. o výchove a vzdelávaní, školský zákon. Takže o 14.00 hodine pokračujeme ďalej v rokovaní. Dobrú chuť vám. (Prerušenie rokovania o12.02 hodine.)
P. Hrušovský, predseda NR SR: (2002-11-14):
Budeme teraz hlasovať o odporúčaní vláde Slovenskej republiky vytvoriť ústredný orgán štátnej správy pre cestovný ruch so začiatkom účinnosti od 1. februára 2003, teda o prvom odporúčaní. Hlasujeme. (Hlasovanie.) 143 prítomných, 65 za návrh, 25 proti, 50 sa zdržalo, 3 nehlasovali. Návrh sme neschválili.
Frešo, Pavol, poslanec NR SR (2013-02-12):
Ďakujem pekne, pán predseda. Ja na záver naformulujem uznesenie. Nevidím tu ministra obrany, pán predseda, a myslím si, že v tejto chvíli by sa mal povenovať tomu, čo sa vonku deje, nie nákupu zbytočných lietadiel. To znamená, ľudia mrznú na diaľnici, ľudia mrznú na cestách, mal by poslať armádu. Jednak je to vec, ktorá... (Reakcie z pléna. Ruch v sále.) Myslím si, že je to správne, lebo my tu, my tu síce sedíme v teple, ale ľudia mrznú naozaj na tých cestách a nevedia si s tým cestári poradiť... (Prerušenie vystúpenia predsedajúcim.)
Richter, Ján, poslanec NR SR (2022-10-04):
Ďakujem veľmi pekne. Ďakujem pekne aj za tieto pripomienky alebo tie faktické. No, snáď jedna vec, že ak by sme sa tu začali baviť o tom, že kto je viac a kto je menej zodpovedný, to by bola asi cesta do pekla. To celkom tu nie je len, len, pán poslanec, táto debata, ktorá sa týka akéhosi odvodu, alebo neviem, ako by sme to nazvali, išla automaticky do hry a bola súčasťou debaty v rámci štvrtej priemyselnej revolúcie. Čo ona prináša, čo je potrebné urobiť v jednotlivých oblastiach a automaticky vyšla. To nevyšla odtiaľto, to vyšla prvýkrát, keď Slovensko bolo predsedajúca krajina v rámci Európskej únie. A vyšiel s tým môj nemecký kolega, ktorý povedal, ako ďaleko sú v tomto smere pripravení, no a o tom sa viedla veľmi, veľmi dlhá debata potom v podstate dva dni, ktoré to, celé to, celé to istým spôsobom obsahove zaujalo. Takže už toľko len vysvetlenie smerom k vám. To nevymýšľali tu ani nejakí, dobre, boli tam sociálni demokrati v tom čase, však aj sú teraz stále, ale oni to mali tak hlboko a ďaleko rozpracované, že povedzme si úprimne, že asi sa Európa bude v tomto prípade orientovať aj podrobne a tieto veci minimálne prehodnocovať. Takže ešte raz, nie zodpovednosť, nezodpovednosť, ale doba a, a veci a pozitívne veci, lebo štvrtá priemyselná revolúcia prinesie len pozitívne veci. Samozrejme, že my sa jej nebránime, len automaticky musia rátať aj s tým, že tu budú aj nejakí dôchodcovia a je potrebné, aby tí dôchodcovia mali mať z čoho tú dôstojnú starobu, o ktorej sa bavíme. Všetko. Ďakujem.
Grausová, Natália, poslankyňa NR SR (2017-06-15):
V rozprave vystúpil jeden pán poslanec, nebol predložený ani jeden pozmeňujúci návrh, preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Saková, Denisa, ministerka vnútra SR (2018-10-18):
Ešte raz, pani poslankyňa, ja nie som orgán činný v trestnom konaní, ani policajný prezident nie je orgán činný v trestnom konaní. My nemáme právo odňať niekomu spis ako vyšetrovateľovi a nemôžme ho dať ani niekomu inému. Môže sa to stať iba na príkaz prokurátora. To je celé, čo k tomu poviem.
Paška, Pavol, predseda NR SR (2012-06-20):
Ďakujem pekne. Prerušujem rokovanie o tomto bode, je 17.02 hodín. Vyhlasujem prestávku do 17.05 hodiny a budeme hlasovať o prerokovaných bodoch, po hlasovaní budeme pokračovať v rozprave. (Prestávka.) (Po prestávke.)
Krajčí, Marek, poslanec NR SR (2024-01-19):
Ďakujem pekne za slovo. Pán poslanec Hargaš, ďakujem za vystúpenie. Áno, aj ja som sa opakovane, tak ako ty, pýtal vládnej koalície, poslancov tu, že či to, čo pani prezidentka hovorila, že či to naozaj sedí, či je to fakt pravda. No a časť nám dáva za pravdu a, samozrejme, aj všetci možní právnici, že naozaj je to tak. Že to, čo tu presadzujú, určite ich voliči s tým nesúhlasia. Je to niečo, s čím počítajú, samozrejme, kumpáni, ktorým to sľúbili, že znížia tresty, znížia premlčacie lehoty a to je hlavný motív, prečo tu aj my dnes sme a prečo oni sú ticho. Ešte raz, páchateľ, ktorý spácha trestný čin krádeže vlámaním v obydlí a poškodenej osobe spôsobí škodu do 350-tisíc eur, čo je naozaj pre väčšinu obyvateľov Slovenska celý ich majetok, podľa navrhovanej právnej úpravy nebude musieť ísť do väzenia, ale bude možné mu uložiť iba podmienečný trest. Alebo v prípade lúpeže, presne jak si sa pýtal, nevznikne škoda presahujúca 35-tisíc eur, páchateľovi musí byť prednostne uložený podmienečný trest alebo trest domáceho väzenia. Toto ak sa začne kvalitne šíriť po sociálnych sieťach, ja som presvedčený, že naozaj živly najmä, predpokladám, z tých krajín, odkiaľ prichádzajú migranti, už nebudú chodiť asi do Nemecka, ale podľa mňa sa zastavia tu a privyrobia si. Pretože budú vedieť, že aj keby sa niečo stalo, tak maximálne možno si budú môcť posedieť doma. Ďakujem.
Žiga, Peter, podpredseda NR SR (2024-10-23):
Prezentujme sa a hlasujeme. (Hlasovanie.) 138 prítomných, 78 za, 11 proti, 49 sa zdržalo. Konštatujem, že sme v treťom čítaní. Otváram rozpravu v rámci tretieho čítania . Chcem sa opýtať, či sa hlási niekto z poslancov do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Teraz pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Taraba, Tomáš, poslanec NR SR (2021-09-28):
Ďakujem za slovo. Som rád, že môžem vystúpiť skôr, ako pani Zemanová dáva návrh, že aby sme už boli ticho. Ale ak môžme vidieť, prinajmenšom to skonštatovať, slovenské obyvateľstvo čaká zdražovanie 15-20 % minimálne, pretože práve sme videli a počuli ministra hospodárstva, ktorý de facto len skonštatoval, že veci sa majú tak, ako sa majú, a vláda nemá žiadne kompenzačné nástroje a nemá ani žiaden scenár, ako s týmto niečo spraviť. Takže záver je vlastne ten, že do celého reťazca spotreby pôjde predraženie o 15-20 %. To znamená pečivo, to znamená cesta za prácou, to znamená každodenný život. To znamená zvýšenie inflácie, zníženie kúpyschopnosti obyvateľstva a zvýšenú vlastne zadlženosť následne. A z tohto pohľadu sa zdá neskutočne cynické, že táto vláda, ktorá nemá teda žiadne kompenzačné nástroje pre obyvateľstvo, pred dvomi týždňami schválila 2 mld. na štvorkolky a osemkolky. Táto vláda nemá problém míňať stovky miliónov na neúčinné kampane kadejakých vakcinačných marketingových nástrojov, ktoré neprinášajú ani ten úspech, a napriek tomu, že ste od toho niečo očakávali, tak nerušíte to ani napriek tomu, že to je očividné plytvanie peniazmi. A tu najnovšie čítam, že už rozmýšľate aj o zavedení, o zavedení poplatkov v zdravotníctve, teda to, čo tu svojho času Zajac navrhoval. Takže ja obdivujem ten, ten úplne taký váš až arogantný prístup k tým ľuďom, pretože pani prezidentka tu niečo pred hodinou hovorila, že vraj opozícia polarizuje spoločnosť. No tak keď toto nie sú návrhy, ktoré polarizujú, tak toto sú vyslovene návrhy a riešenia, ktoré ľudí vyháňajú do ulíc.
Zmajkovičová, Renáta, podpredsedníčka NR SR (2012-05-11):
Reakcia na faktické poznámky, pán poslanec Novotný.
Danko, Andrej, predseda NR SR (2016-09-22):
Ďakujem. Pán poslanec nepožiadal o reakciu na faktické poznámky. Poprosím, pán poslanec Marian Kotleba.
Laurenčík, Milan, podpredseda NR SR (2021-03-17):
Na faktické poznámky bude reagovať pán poslanec Ondrej Dostál, nech sa páči.
Šimečka, Michal, podpredseda NR SR (2024-01-17):
Ďakujem veľmi pekne. Pani poslankyňa Gažovičová. (Krátka pauza.) Správne kolegovia ma upozornili, že tu chýba zástupca navrhovateľa, resp. predkladateľa...(Reakcie z pléna.) Tak na chvíľku počkáme, kým sa zástupca alebo člen vlády, pán minister zahraničia vráti... (Reakcie z pléna.) Čiže dáme krátku prestávku. (Krátka pauza.) Pán minister je späť, takže môžeme pokračovať a budeme pokračovať faktickou poznámkou pani poslankyne Gažovičovej.
Paška, Pavol, predseda NR SR (2012-07-31):
(Hlasovanie.) 143 prítomných, 61 za, 80 proti, 2 sa zdržali. Návrh sme neschválili.
Šimečka, Martin, podpredseda NR SR (2023-12-08):
Poprosím technický úsek vrátiť pár sekúnd teda pánovi poslancovi.
Dvořák, Oskar, poslanec NR SR (2024-05-09):
Ďakujem za slovo. Ja ti, Peter, ďakujem za kultivovaný prejav a naozaj si ukázal aj svojmu predrečníkovi, ako by asi táto debata mala viesť, v takom kľudnejšom, vecnejšom tóne. Ja zatiaľ tu rozpravu ako počúvam, ako som počúval teba, aj ako som počúval tvojho predrečníka, tak tu počúvam len výhovorky na predošlú vládu. Ja tu vôbec nepočúvam nejaké pozitívny, pozitívne vymenovanie niečoho, čo robíte, ako pomáhate pacientom. Pacientov, ľudí na Slovensku, zdravotníkov, ktorí utekajú do zahraničia, naozaj nezaujímajú vaše výhovorky na to, že aká vláda tu bola pred jedným, dvomi, tromi rokmi. A pritom je to extrémne pokrytecké, ak títo ľudia sa vyhovárajú na predošlú vládu, to má byť dôvod toho, že nepracujú, pacientov má asi zaujímať, že oni nepracujú, pretože predošlé vlády ja neviem čo, čo sa tu, čo sa tu, treba počúvať, a pritom títo ľudia, ktorí sa vyhovárajú na tú predošlú vládu, mali zdravotníctvo pod kontrolou z posledných osemnástich rokov trinásť rokov. Ak niekto mal moc zmeniť zdravotníctvo a pacientom pomôcť, tak to boli títo ľudia, ktorí sa vyhovárajú na tú predošlú vládu. Vyhovárajú sa napríklad na reformu nemocníc. Ešte dokonca mne sa páčia tie freudovské také tie úniky, ktoré máte vy, aj pán Blcháč, aj všetci to tu nazývate stratifikáciou. Stratifikácia bola za pána Druckera. Pán Drucker navrhoval stratifikáciu. Zo stratifikácie vychádzala táto súčasná optimalizácia siete. Vy ohovárate dokonca stratifikáciu, ktorú navrhoval váš minister za HLAS. Vy kritizujete vlastnú reformu. Vy podľa mňa, ako to tu tak počúvam, vy neviete nič iné ako kritizovať. Pacienta, zdravotníkov, medikov. Vás nezaujímajú, ich nezaujímajú vaše výhovorky. Povedzte im, čo chcete urobiť, čo ste urobili za tých osem mesiacov? Lebo nič ste neurobili. Za osem mesiacov pacient od vás nevidel žiadne výsledky, absolútne žiadne výsledky. Zdravotníci utekajú do zahraničia, pacienti ďalej umierajú, pozerajú sa na rozpadajúce nemocnice a vy sa iba vyhovárate ako malé deti v škôlke.
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 129 poslancov, za 80, proti 5, zdržalo sa 43, 1 nehlasoval. Konštatujem, že Národná rada sa uzniesla, že tento návrh prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
Mihalik, Marcel, poslanec NR SR (2023-03-15):
Áno, presne.
Figeľ, Ján, podpredseda NR SR (2013-09-13):
S reakciou, nech sa páči, Alojz Hlina.
Blaha, Ľuboš, podpredseda NR SR (2023-12-18):
Pán poslanec Ivan Štefunko.
Ľ. Rošková, poslankyňa: (2009-02-05):
Prvý je v tom, že VÚC-cka alebo obce, ktoré by podľa tohto návrhu mali poskytnúť finančný príspevok neverejným poskytovateľom, a to aj v prípade, ak o túto službu nepožiadajú, lebo obec a VÚC priamo by mali na toho neverejného poskytovateľa platiť a reagovať. Pričom VÚC alebo obec môže mať svoj priestor a má dostatok vlastných kapacít. A tak by mohli ostať ich kapacity prázdne. A ďalší problém. V navrhovanej úprave v tom § 72 a § 73 by mohlo dôjsť k zvýšeniu platieb, a to  tým, že  keď   by  sa vypustilo v § 72 ods. 7 písm. a), čo by možno znamenalo, že prijímateľ sociálnej služby by platil za pomoc pri odkázanosti fyzickej osoby inej fyzickej osobe pri úkonoch sebaobsluhy, a to by podľa môjho názoru značne mohlo navýšiť platby občanov odkázaných na tieto úkony. A v  doterajšom zákone to tak nie je. Ďakujem pekne.
Čekovský, Kristián, poslanec NR SR (2020-11-12):
Ďakujem pekne. Pán Kotleba, čo slovo, to klamstvo. Do dvoch, teda dve minúty by mi nestačili na to, aby som vám tu teraz robil factcheking. Vy to viete, preto sa sem postavíte, vychrlíte znôšku nezmyslov, zamoríte priestor bludmi, to je vaša úloha. Vy nie ste iba klamár a populista, vy ste v prvom rade nebezpečný človek. Podľa vás choroba raz neexistuje, potom už áno, pri výteroch sa čipuje iba do momentu, kým nejdete na výter vy sám. A symbolika v číslach neexistuje iba do chvíle, dokým nenapočítate na kresbe koronavírusu tri šestky. Ak vás niekto chce počúvať, nech sa páči, počúvať človeka, ktorý by krajinu liečil Bromhexinom s vodkou. Ďakujem. (Potlesk.)
Laššáková, Jana, podpredsedníčka NR SR (2014-10-30):
Pán poslanec Abrhan.
Hrušovský, Pavol, podpredseda NR SR (2011-05-19):
Ďakujem, pán spoločný spravodajca. Prosím, zaujmite miesto pre spravodajcov. Otváram rozpravu o prerokovávanom vládnom návrhu zákona. Chcem informovať, že do rozpravy sa neprihlásil písomne nik z prítomných poslancov, otváram možnosť prihlásiť sa do rozpravy ústne. Pán poslanec Švihura sa hlási. Končím možnosť ďalších prihlášok do rozpravy. Nech sa páči, pán poslanec Švihura.
Grendel, Gábor, podpredseda NR SR (2020-09-29):
Ďakujem pekne pani poslankyňa. Pani poslankyňa bola posledná ústne prihlásená. Týmto vyhlasujem rozpravu za skončenú. Chce zaujať stanovisko pán navrhovateľ? Nech sa páči.
P. Hrušovský, predseda NR SR: (2005-03-18):
Ľ. Navrátilová, poslankyňa: Ďakujem za slovo. Pani poslankyňa Majdová, ja som si tiež urobila prepočty. Tie prepočty, ktoré ste tuná vy uviedli, sú naozaj tie hraničné prepočty, kde ešte na to vzniká nárok. Ale keby ste ten istý príklad tej istej príjmovej skupiny, o ktorej ste tu hovorili, aplikovali na rodinu, v ktorej je jeden študent, tak už tú dávku, to sociálne štipendium nedostane. A to je môj problém, pretože pre mňa rodina, ktorá má čistý príjem na hlavu 8 000 korún, nie je rodina, ktorá je bohatá. Stále ju vnímam, že je to nižšia stredná vrstva. A táto nižšia stredná vrstva pri malom počte detí jednoducho nebude tou skupinou, na ktorú bude možné aplikovať tento zákon v tom zmysle, že bude poberateľom sociálneho dôchodku. Jednoducho to tak nebude. Z toho pramení moja obava, že práve pre tú skupinu obyvateľov, ktorá kladie najväčší dôraz na vzdelanie, a to je práve stredná vrstva obyvateľstva, to prinesie negatívny dopad z tejto reformy. A ten negatívny dopad z tejto reformy naozaj môže spôsobiť, že sa práve ľudia, ktorí sú najmenej majetní alebo z najnižšie príjmových skupín, ocitnú v istom exkluzívnom postavení, pretože budú dostávať sociálne štipendiá, a tí, ktorí sú v strednej vrstve, nebudú dostávať nič. Ďakujem. (Potlesk.)
Bugár, Béla, podpredseda NR SR (2017-04-07):
Na vystúpenie pána poslanca s faktickými poznámkami, ešte raz, jedenásti. Počkajte, prečítam všetkých, lebo niektorí sa hlásia. Ešte raz, prosím, vráťte na... Galko, Poliačik, Osuský, Blaha, Jurinová, Vaľová, Blanár, Laurenčík, Nemky, Mihál. Poďme ďalej: Senko, Verešová, Bagačka a pani podpredsedníčka štrnásta, posledná. Takže prvý pán poslanec Galko, nech sa páči.
Klus, Martin, podpredseda NR SR (2019-10-18):
Milé dámy poslankyne, vážení páni poslanci, pokračujeme prvým čítaním o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov. Návrh zákona je uverejnený ako tlač 1718. Návrh na jeho pridelenie na prerokovanie výborom je v rozhodnutí č. 1819. (Ruch v sále.) Dávam slovo poslancovi Petrovi Kresákovi, aby za skupinu poslancov návrh zákona uviedol, a zároveň prosím o kľud v rokovacej sále. Dámy a páni, ak sa chcete rozprávať, prosím, využite salónik. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1718.)
R. Madej, poslanec: (2009-12-02):
Najprv  budeme hlasovať o pozmeňujúcich a doplňujúcich návrhoch zo spoločnej správy, a to o bodoch 1 až 10 s odporúčaním gestorského výboru schváliť ich.
Ferenčák, Ján, poslanec NR SR (2021-02-03):
Vážený pán predsedajúci, v zlúčenej rozprave vystúpili siedmi poslanci. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sárközy, Irén, poslankyňa NR SR (2019-10-28):
Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tom hlasovať.
Hrnčiar, Andrej, podpredseda NR SR (2019-09-12):
Pán poslanec Marosz.
Grendel, Gábor, podpredseda NR SR (2022-02-18):
Kolegovia, poprosím vás, nevykrikujte, lebo dám pánovi poslancovi Jarjabkovi ešte dve minúty navyše. (Reakcie z pléna.) Pán poslanec Zahorčák.
Hrušovský, Pavol, podpredseda NR SR (2011-05-26):
Ďakujem, pán minister. Ak som dobre tomu rozumel, vy sa budete rozprávať a my rozhodovať. (Smiech v sále.)
Borec, Tomáš, minister spravodlivosti SR (2015-05-06):
Ďakujem pekne, pani poslankyňa, za otázku. Netreba za tým hľadať nič zvláštneho. Proste a iste viete, že aj doteraz rada vlády pre ľudské práva a národnostné menšiny bola vedená ministrom, podpredsedom vlády, kde ja som vlastne bol podpredsedom rady a úzko sme spolupracovali na mnohých témach, takisto aj s ďalšími ministrami. Čiže ja v tejto vláde nevidím žiaden problém v tom, že by, a nie je to ani koaličná vláda, čiže v tejto chvíli je to otázka možno nastavenia. Čo bude v ďalších vládach, samozrejme, to už je otázka ďalších vlád, ktoré si to budú riešiť podľa vlastnej potreby. Ale ja si myslím, tá spolupráca funguje dobre a bude aj naďalej. A to je vlastne aj otázka dotačnej politiky alebo dotačných schém, ktoré zostávajú na ministerstve zahraničných vecí. Ja tam nevidím žiaden problém, pretože to je len otázka technická, ale nie otázka vecná, pretože ministerstvo spravodlivosti nikdy nebolo dotačné ministerstvo. Na ministerstve spravodlivosti nikdy neboli žiadne dotácie, čiže z hľadiska technického by to bol väčší problém zabezpečiť presun celých dotačných schém aj s pracovníkmi a so všetkým možným, pričom ministerstvo zahraničných vecí má aj iné dotačné schémy, ktoré obhospodaruje. Čiže z hľadiska technického, praktického to je omnoho lepšie, keď to tam zostane. A samozrejme, že z hľadiska spolupráce vedenia tejto rady tam nebude žiaden problém zabezpečiť informácie, tok informácií a všetky veci, ktoré budú súvisieť s poskytovaním dotácií. Čiže v tomto nevidím žiaden praktický problém. Naozaj, praktický problém bol pri presune tejto kompetencie na ministerstvo spravodlivosti. Čiže toľko k vašej otázke. Ďakujem pekne.
Danko, Andrej, podpredseda NR SR (2024-04-30):
Poslanec Gašpar.
Grendel, Gábor, podpredseda NR SR (2021-05-05):
Posledná faktická poznámka, pán poslanec Milan Kuriak.
Tomáš, Erik, minister práce, sociálnych vecí a rodiny SR (2024-04-18):
Keby si sa tak, Jožo Pročko, sebakriticky pozeral, alebo tak sebareflexne pozeral aj na vášho lídra Igora Matoviča, ktorý v živote, v živote nevystúpil v rozprave, vždy urobil iba úvodné a záverečné slovo, ale to je v poriadku, vy ste iní. Ale ty nie si teraz podstatný, prepáč, to nie je osobné, ale riešime tému. Riešime tému. Takže a ešte k tej sume chcem povedať, pretože vy hovoríte, že suma je strašne objemná a tak ďalej, 830 mil. eur je naozaj veľa, ale treba povedať, že už 300 mil. z tej sumy bolo aj tak určených na 13. dôchodok. Už bolo určených 300 mil., takže to nie je 830 mil. A potom aj samotná Rada pre rozpočtovú zodpovednosť, ktorú tak radi v tomto vyťahujete, skonštatovala, že 100 mil. eur sa vráti cez DPH do štátneho rozpočtu, teda cez spotrebu. Ešte raz, 100 mil., Tomáš, ja ťa tiež poprosím, neprerušujte ma, jednoducho, takže dobre, rozumieš dôchodkovému systému, chceš sa o tom debatovať, dobre. Ja len hovorím fakty. Pretože pán Ledecký sa pomýlil, možnože to prizná, možno nie, dobre. No, takže ten čistý náklad navyše bude niečo vyše 400 mil. eur, aby sme boli teda presní. Na záver chcem povedať, veď to bol jasný predvolebný sľub strany HLAS – sociálna demokracia, 13. dôchodok vo výške priemerného dôchodku. Čiže my týmto zákonom len napĺňame svoj predvolebný sľub. A nielen náš predvolebný sľub, ale aj záväzok z programového vyhlásenia vlády celej vládnej koalície, teda vrátane strany SMER – slovenská sociálna demokracia a strany SNS. Čiže chcem vás všetkých poprosiť, napriek tejto trošku búrlivejšej atmosfére, ale aspoň sme sa trochu prebrali, hlasujte aj v opozícii, hlasujte za tento 13. dôchodok, nech tí seniori už konečne po tých rokoch ten skutočný 13. dôchodok dostanú. Ďakujem pekne. (Potlesk.)
Hrnčiar, Andrej, podpredseda NR SR (2019-09-19):
Pýtam sa, či sa hlási niekto ústne. Nie je tomu tak. Chce niekto z členov vlády odpovedať na interpelácie ihneď? Nie je tomu tak. Vyhlasujem tento bod programu za skončený. Budeme pokračovať v popoludňajšom rokovaní siedmeho dňa 49. schôdze Národnej rady Slovenskej republiky podľa schváleného programu prvým čítaním o vládnom návrhu zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu a ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 1520, návrh na jeho pridelenie na prerokovanie výborom je v rozhodnutiach č. 1611 a 1663. Prosím ministerku vnútra Slovenskej republiky Denisu Sakovú, aby vládny návrh zákona odôvodnila.
Šimkovičová, Martina, ministerka kultúry SR (2024-06-27):
Aj mne to blbne, aha, už som. Ďakujem za slovo. Vážený pán predsedajúci, dovoľte, aby som vás požiadala o opätovné otvorenie rozpravy v druhom čítaní k návrhu zákona o Audiovizuálnom fonde. Ďakujem.
Hrnčiar, Andrej, podpredseda NR SR (2016-04-27):
Ďakujem. Je po devätnástej hodine. Ak teda budete súhlasiť, dokončíme faktické poznámky, aby sme tento bod ukončili. (Reakcie z pléna.) Dobre, takže končím, prerušujem rokovanie o tomto bode programu. Bude sa pokračovať zajtra o deviatej hodine ráno. Nehovorím, že tento bod. Hovorím, že začíname zajtrajší deň rokovaním o deviatej hodine ráno. Príjemný zvyšok večera. (Prerušenie rokovania o 19.02 hodine.)
Sulík, Richard, poslanec NR SR (2013-06-27):
Jasné. Pán predseda, len chcem pripomenúť, že pán poslanec Hlina seba sa, tak sám sa pomenoval, no tak som si dovolil. Preto my si myslíme, že keď je umožnené vstúpiť do tohto, nazvem to, zmluvného vzťahu na základe vôle dvoch ľudí a povedzme toho občianskeho preukazu, tak malo by to byť umožnené tento vzťah aj ukončiť. A ešte raz chcem zopakovať, lebo to ako keby sa tu zakaždým prepočulo, my nejdeme nikoho nútiť. Neznamená, že niekto sa musí ísť teraz rozviesť, že no tak vidíš, už tu máš rozvody dohodou, šup sa rozviesť. Ale sú ľudia, ktorí jednoducho po nejakej dobe, každých sedem rokov sa had šúpe, sa hovorí, ktorí chcú zmeniť svojho životného partnera, na tom nie je nič zlé. Ja mám štyri deti s dvomi životnými partnerkami. S jednou som žil osem rokov, s druhou žijem siedmy rok. A kde je povedané, že musím s jednou žiť pätnásť, lebo to niekto voľakedy niekde v Biblii či kde nakázal? Mne ateistovi? Však tak dobre, tak potom môžeme, podajte pozmeňovací návrh, že rozvody dohodou áno, ale nie pre katolíkov. Nech sa páči. A to som sa nemohol tomu ubrániť vtedy, to sa mňa nikto nepýtal. (Smiech v sále a potlesk. Krátka pauza.) No, ja teda neviem, čo má narodenie s rozvodom dohodou, ale napr. moje deti, moje druhé dve deti, prvé dve deti sa narodili v manželstve, druhé dve sa narodili nie v manželstve preto, lebo už som si povedal, druhýkrát si nebudem ja robiť tento nepríjemný zážitok a celé to oné s rozvádzaním sa niekde na súde, kde nejaká sudkyňa bude mať z toho obsesiu, jak sa ma vypytuje, tak tieto moje druhé dve deti, nemyslím si, že by čo len trošičku boli menej šťastné vo svojom živote. No tak nie sú v manželstve. Nakoniec tá rodina je dôležitá. A moja rodina, ktorú mám teraz, nie je o nič menej cenná ako nejaká len preto, lebo je tam manželstvo. Pre spoločnosť tá rodina je rovnaký prínos. (Reakcia z pléna.) Ja nehovorím, že je zbytočné. Ja hovorím, kto chce, nech ho uzavrie, kto nechce, nech ho neuzavrie. (Reakcia z pléna.) A z tých, čo ho chceli uzavrieť, hovorím, kto chce, nech ho ukončí, keď obidvaja to chcú, a kto nechce, nech ho neukončí. A do tohto vstupujete, páni, vy a poviete nie, vy budete spolu žiť a my vám presne povieme, kedy smiete mať intímny vzťah a kedy ho nesmiete mať a kedy deti musíte mať a kedy deti nesmiete mať, a ten, čo je farár, nesmie mať a všetci ostatní musia. Načo tu diktujete a obmedzujete ľudí? Si myslíte, že oni si neporadia bez vás? Ďakujem vám veľmi pekne. (Reakcie z pléna.)
Paška, Pavol, predseda NR SR (2013-10-17):
Pán predseda výboru Huba.